Source: https://www.ekonoom.sk/dane-a-odvody/vasa-minimalna-mzda-480e-v-roku-2018/
Timestamp: 2019-12-14 05:39:50+00:00
Document Index: 17048860

Matched Legal Cases: ['§ 119', '§ 120', '§ 96', '§ 121', '§ 122', '§ 123', '§ 124', '§ 141', '§ 119', '§ 120', '§ 96', '§ 121', '§ 122', '§ 123', '§ 124', '§ 126', '§ 57', '§ 185', '§ 186', '§ 124', '§ 125', '§ 129', '§ 124', '§ 125']

V článku sa budeme venovať vývoju minimálnej mzdy za posledných 10 rokov a posvietime si aj na výpočet čistej mzdy vrátane odvodových povinností zamestnávateľa pri zmene sadzby minimálnej mzdy na rok 2018.
Poslanci Národnej rady Slovenska schválili popri iných dôležitých zákonoch a novelizáciách aj výšku minimálnej mzdy na nasledujúci rok. Došlo k schváleniu a ďalšiemu zvýšeniu zo sumy 435 € na 480 €/mesačne. Výnimočne sa zmenili aj iné dôležité sumy, ktoré pozitívne ovplyvnia výšku vašej čistej mzdy. Zvyšuje sa životné minimum a tým pádom aj daňový bonus a nezdaniteľná čiastka v roku 2018.
Ako sa vyvíjala minimálna mzda za posledných 10 rokov?
Podľa nasledujúcej tabuľky môžeme vidieť, že k najväčšiemu zvyšovaniu došlo práve v tomto roku o 45 €. Ak porovnáme rozdiel z roku 2008 26,63 € a 2018 45 €, tak môžeme tento nárast minimálnej mzdy vnímať pozitívne.
2018 480,00 €
Zaujímavé by bolo porovnanie koľko produktov a služieb sme si za minimálnu mzdu mohli kúpiť v roku 2008 a koľko si toho môžeme za minimálnu mzdu kúpiť v roku 2018. Aký vplyv má inflácia a rast cien tovarov a služieb na kvalitu života.
Čistá mzda verzus celkové odvody pri minimálnej mzde
Je zaujímavé sledovať ako sa zvyšuje hrubá minimálna mzda pričom niekedy nie je celkom jasné, čo to znamená pre zamestnávateľa. Zvyšovanie mzdy je vyjadrené v hrubom, kým o takzvanej čistej mzde málo kto hovorí. Pre zamestnanca bude dôležité, že ako pocíti spomínané zvyšovanie mzdy na svojom ohodnotení.
Pri rovnakých podmienkach hrubej mzdy 480 € bude čistá mzda vyššia približne o 29 €, ako pri mzde v roku 2017. Presná suma čistej mzdy je u každého zamestnanca individuálna, keďže sa vypočítava na základe viacerých faktorov ako je:
uplatňovanie nezdaniteľnej čiastky na zamestnanca,
uplatňovanie odpočítateľnej čiastky do zdravotnej poisťovne,
Minimálna mzda 480,00 € znamená pre zamestnávateľa mesačne 648,96€, pričom netreba zabudnúť na ďalšie s tým spojené výdavky ako je príspevok na stravné alebo zdravotná služba, ktoré zvyšujú celkovú cenu práce a náklady podnikateľa.
Hrubá mzda: 480,00 €/mesačne
Čistá mzda: 397,35 €/mesačne
Super hrubá mzda: 648,96 €/mesačne
Celkové odvodové zaťaženie: 251,61 €/mesačne
Minimálna mzda verzus tarifná mzda:
Platí pre všetkých zamestnávateľov a zamestnancov rovnako, je však rozdiel či zamestnanec bude zamestnaný vo verejnom sektore alebo v súkromnej firme. Podľa zákona č. 663/2007 Z. z. o minimálnej mzde najnižšia odmena v roku 2018 bude vo výške 2,759 € na hodinu.
Tarifná mzda:
Poberajú ju štátni zamestnanci na základe platových taríf zamestnancov pri výkone práce vo verejnom sektore. Ich výšku (minimálnej mzdy) platobných taríf upravuje nariadenie vlády č. 108/2017 Z. z., ďalej č. 366/2016 Z. z. a č. 202/2017 Z. z. (ide o učiteľov, kuchárky v školských zariadeniach). Väčšinou sa jedná o mesačnú mzdu dojednanú na základe určenia platovej tarify. Tarifnú mzdu má zamestnanec uvedenú v pracovnej zmluve a je aj súčasťou výplatnej pásky v časti tarifná mzda a základná mzda.
Od tarifnej mzdy závisí aj základná mzda, ktorá sa rovná podielu medzi násobkom tarifnej mzdy a počtom odpracovaných hodín a počtom pracovných dní v mesiaci. Najčastejšie sa tarifná mzda využíva pre zamestnancov vo verejnom sektore.
Keďže najmä platové tarify zamestnancov pracujúcich vo verejnom záujme v posledných rokoch zaostali za zvyšovaním minimálnej mzdy, tak dôsledkom je, že napríklad kuchárka v škôlke má zo zákona nárok na výrazne nižšiu mzdu, ako tá istá kuchárka pracujúca v súkromnej kantíne.
Minimálne mzdové nároky od 1. januára 2017 sa menia v porovnaní s minimálnymi nárokmi v roku 2017 podľa uvedenej tabuľky.
Povinnosti zamestnávateľa pri zmene minimálnej mzdy:
Ak medzi zamestnávateľom a zamestnancom vznikol pracovnoprávny vzťah na základe pracovnej zmluvy v roku 2017 v ktorej je dohodnutá nižšia hrubá mzda ako 480 €/mesačne, tak zamestnávateľ je povinný zvýšiť túto mzdu a vyhotoviť dodatok ku pracovnej zmluve.
Okrem podpisu dodatku k pracovnej zmluve je potrebné podpísať aj vyhlásenie o uplatnení nezdaniteľnej čiastke na rok 2018.
Zmena minimálnej mzdy a jej negatívne dopady v 2018
Ak sa minimálna mzda zvyšuje vyšším tempom ako vývoj ekonomiky, zamestnávateľom sa zvyšujú celkové náklady práce alebo celková cena práce – CCP. Ak by sa ceny služieb a tovarov zvyšovali tempom ako minimálna mzda, neboli by konkurencieschopné a tým pádom by zamestnávatelia museli znižovať počet zamestnancov, aby udržovali rovnakú mieru nákladov.
28 komentárov k “Vaša minimálna mzda 480€ v roku 2018”
viera Ďurčova píše:
18. februára 2018 o 14:43
dobry den ta hodinova mzda sa vztahuje aj pre vratnikov nie sbs ale klasicky vratnik dakujem
19. februára 2018 o 7:21
19. februára 2018 o 7:45
Prosím Vás, aká je minimálna mzda zamestnancov s ťažkým zdravotným postihnutím a minimálna mzda mladistvých študentov?
21. februára 2018 o 7:16
minimálna mzda sa delí podľa náročností práce a nie podľa typov osôb.
Existujú niektoré profesie, ktoré sú charakterom práce náročnejšie ako iné. Vo všeobecnosti platí, že výška minimálnej mzdy je pre rok 2018 na úrovni 480 euro, oproti roku 2017 kedy bola jej výška 435 euro. Existujú však niektoré profesie, ktoré majú vyšší koeficient minimálnych mzdových nárokov. Podľa zákonníka práce existuje 6 stupňov náročnosti práce.
Viac v článku: https://www.ekonoom.sk/dane-a-odvody/vasa-minimalna-mzda-480e-v-roku-2018/
3. marca 2018 o 8:29
Dobrý deň prosím vás na výplatu mám v čistom 430eur ale je v tom zarátané aj osobné ohodnotenie dohromady.Nemalo by osobné pridané plus k minimálnej mzde najviac alebo je to v poriadku ďakujem
8. marca 2018 o 13:46
minimálna mzda na rok 2018 je 480 €, pričom netreba zabúdať na stupeň náročností práce:
Stupeň Mesačná minimálna mzda Hodinová minimálna mzda
1 480 2,7590
2 576 3,3108
3 672 3,8626
4 768 4,4144
5 864 4,9662
6 960 5,5180
Ján Ťapuška píše:
čo všetko sa započítava do minimálnej mzdy? Mám na mysli aké príplatky prípadne bonusy sa započítavajú do minimálky. Máme tieto príplatky – nočná, S-N, Sviatok, Výkonnostná odmena, Dochádzkový bonus, Príplatok za nosenie zbrane, Príplatok za zásah pri zistení narušenia objektu prípadne krádeže.
8. marca 2018 o 15:04
táto problematika je dosť obšírna ale pokúsim sa Vám to priblížiť.
Podľa zákona č. 663/2007 Z. z. o minimálnej mzde suma minimálnej mzdy pre zamestnanca je každý rok stanovený podľa vlády Slovenskej republiky. Na rok 2018 minimálna mzda je 480€/mesiac. Ďalej zákon č. 311/2001 Z. z. Zákonníku práce a štvrtá časť pojednáva o výške mzdy a o priemernom zárobku.
Podľa § 119 odseku 1 mzda nesmie byť nižšia ako minimálna mzda ustanovená osobitným predpisom. Ďalej podľa odseku 3 základnou zložkou mzdy je zložka poskytovaná podľa odpracovaného času alebo dosiahnutého výkonu.
Podľa § 120 odseku 1 až 2 zamestnávateľ, u ktorého nie je odmeňovanie zamestnancov dohodnuté v kolektívnej zmluve, je povinný zamestnancovi poskytnúť mzdu najmenej v sume minimálneho mzdového nároku určeného pre stupeň náročnosti práce (ďalej len „stupeň“) príslušného pracovného miesta. Ak mzda zamestnanca v kalendárnom mesiaci nedosiahne sumu minimálneho mzdového nároku, zamestnávateľ poskytne zamestnancovi doplatok v sume rozdielu medzi dosiahnutou mzdou a sumou minimálneho mzdového nároku ustanoveného pre stupeň patriaci príslušnému pracovnému miestu.
Do mzdy podľa odseku 1 sa nezahŕňa mzda za neaktívnu časť pracovnej pohotovosti na pracovisku ( § 96 ods. 3), mzda za prácu nadčas ( § 121), mzdové zvýhodnenie za prácu vo sviatok ( § 122), mzdové zvýhodnenie za nočnú prácu ( § 123) a mzdová kompenzácia za sťažený výkon práce ( § 124). Do počtu odpracovaných hodín sa nezahŕňajú hodiny práce nadčas a čas neaktívnej časti pracovnej pohotovosti na pracovisku.
Ku minimálnej mzde sa Vám má pripočítať:
nočná práca , S-N, Sviatok,
Výkonnostná odmena – Príplatok za zásah pri zistení narušenia objektu prípadne krádeže,
Príplatok za nosenie zbrane – kompenzácia za sťažený výkon práce,
Ako je to z náhradou mzdy za paragraf, OČR, keď pracujem 11,5hod a zamestnávateľ my vyplatí za návštevu u doktora niekedy 6hod a niekedy 11,5hod.
8. marca 2018 o 15:12
podľa zákona č. 311/2001 Z.z. Zákonník práce myslí aj na obdobie, kedy dieťa do 10 rokov, alebo najbližší príbuzní (dieťa staršie ako 10 rokov, manžel, manželka, rodič niektorého z manželov) sa dostali do zdravotnej situácie, kedy nie sú schopní sa o seba postarať a teda potrebujú dočasnú pomoc – opateru v chorobe.
V takomto prípade môže zamestnanec využiť práve OČR k poskytnutiu takejto starostlivosti.
V zmysle § 141 Zákonníka práce, považuje sa takéto obdobie za ospravedlnenú neprítomnosť práci (prekážku na strane zamestnanca) a v prípade, že zamestnanec splní všetky zákonné podmienky, vznikne mu nárok na nemocenskú dávku – ošetrovné v zmysle Zákona č. 461/20023 Z.z. Zákona o sociálnom poistení.
Za tento čas nepatrí zamestnancovi náhrada mzdy od zamestnávateľa, ak osobitný predpis neustanovuje inak.
8. marca 2018 o 20:12
za mesiac februar 2018 som dostala hrubú mzdu 475,- eur kde mi je započítana aj položka 9,92 eur za odpracované roky. Patrí mzda za odpracované roky do minimálnej mzdy?
9. marca 2018 o 7:23
podľa zákona 311/2001 Z.z. Zákonníku práce § 119 odseku 3 základnou zložkou mzdy je zložka poskytovaná podľa odpracovaného času alebo dosiahnutého výkonu. Ďalej podľa § 120 odseku 2, do mzdy podľa odseku 1 sa nezahŕňa mzda za neaktívnu časť pracovnej pohotovosti na pracovisku ( § 96 ods. 3), mzda za prácu nadčas ( § 121), mzdové zvýhodnenie za prácu vo sviatok ( § 122), mzdové zvýhodnenie za nočnú prácu ( § 123) a mzdová kompenzácia za sťažený výkon práce ( § 124). Do počtu odpracovaných hodín sa nezahŕňajú hodiny práce nadčas a čas neaktívnej časti pracovnej pohotovosti na pracovisku.
katarina boskova píše:
14. marca 2018 o 17:37
Dobry den,pracujem ako upratovacka a zamestnavatel mi vyplaca minimalnu hodinovu mzdu ktora pri odpracovani celeho mesiaca nedosahuje vyšku minimalnej mzdy.Je to v poriadku,alebo mi musi vyplatiť min.mzdu
31. marca 2018 o 14:13
minimálna mesačná mzda pre rok 2018 v prvom stupni náročnosti je 480,00 Eur a hodinová mzda je 2,7590 Eur. Ak odpracujete celý mesiac musíte dosiahnuť výšku mesačnej mzdy ak nemáte nejaké zrážky zo mzdy.
18. marca 2018 o 17:03
od 1. 1. 2017 som poberateľ výsluhového dôchodku. V civilnom sektore mám odpracovaných 6 rokov. chcel by som sa poinformovať koľko rokov musím odpracovať, aby som dostal starobný dôchodok. Ďalej ma zaujíma či sa môžem zamestnať na skrátený pracovný pomer- 2 hodiny denne a pri takomto skrátenom pracovnom pomera by som mal nárok na výpočet starobného dôhodku.
9. apríla 2018 o 22:01
Súbeh výsluhového dôchodku a starobného dôchodku sa pod ľa všeobecne záväzných predpisov nevylučuje a tieto sú vyplácané v plnej výške v akej boli priznané.
Podľa zákona č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov má poistenec nárok na starobný dôchodok :
1. ak bol dôchodkovo poistený najmenej 15 rokov,
2. dovŕšil dôchodkový vek,
Dôležité je to, že obidve tieto podmienky musia byť splnené súčasne. V praktickej rovine to znamená, že poberateľ výsluhového dôchodku musí mať okrem služby v Policajnom zbore „odpracovaných“ spolu minimálne ešte ďalších 15 rokov. Je potrebné ale v tejto súvislosti uviesť, že : Do obdobia dôchodkového poistenia („odpracovaných rokov“) sa počíta aj náhradná doba, kde patrí aj obdobie sústavnej prípravy na povolanie (získané pred 1.1.2004 podľa predpisov účinných pred 1.1.2004) teda aj štúdium na strednej škole po skončení povinnej školskej dochádzky a tiež aj štúdium na vysokej škole do získania vysokoškolského vzdelania. Dobu štúdia na strednej, resp. učňovskej škole je možné preukázať vysvedčením o skončení posledného ročníka alebo maturitným vysvedčením. Dobu štúdia na vysokej škole diplomom prípadne výkazom o štúdiu na vysokej škole (indexom). Ak žiadateľ o dôchodok tieto doklady nemá, dobu štúdia je možné preukáza ť potvrdením školy o tom od kedy – do kedy študoval. Do obdobia dôchodkového poistenia sa počíta aj obdobie výkonu základnej vojenskej služby v rámci vojenskej služby v ozbrojených silách ak táto doba nebola zhodnotená do výsluhového
dôchodku. Obdobie dôchodkového poistenia je aj obdobie výkonu služby policajta ak toto obdobie policajt nezískal v rozsahu zakladajúcom nárok na výsluhový dôchodok a nebol mu priznaný invalidný výsluhový dôchodok, invalidný dôchodok alebo čiastočný invalidný dôchodok podľa osobitného predpisu.
Z uvedeného vyplýva, že do „odpracovaných rokov“ sa zapo čítavajú nielen skutočne odpracované roky pred a po skončení služobného pomeru ale aj vyššie uvedené obdobia.
Taxatívnymi podmienkami v súčasnosti je teda minimálna doba dôchodkového poistenia (15 rokov) a fyzický vek (62 rokov) a tieto musia byť splnené súčasne.
Ak máte pracovný pomer, tak sa Vám platia všetky poistenia okrem poistenia v nezamestnanosti a invalidné poistenia, to znamená, že ste poistenec pre starobné poistenie.
Emil Kubíček píše:
21. marca 2018 o 8:56
Dobrý deň. Pracujem v SBS na polovičný úväzok mám aj ja nárok na minimalnu mzdu 480€? Dakujem za odpoved. Emil zo Senice
Máte nárok len na 240€.
31. marca 2018 o 13:52
ak pracujete môžete mať aj polovičný úväzok samozrejme je nutné dodržiavať Zákonník práce pre správne určenie stupňa náročnosti práce, minimálnej mzdy a pod.
23. marca 2018 o 8:33
Dobrý deň, je možné aby mal človek má TPP zárobok na páske 60€ v hrubom?
23. marca 2018 o 23:05
môže sa to stať napr. v období čerpania neplateného voľna a podobne, ale určite nie ako základná mzda za odpracovaného riadneho pracovného fondu.
4. mája 2018 o 14:22
Pracujem ako kuchárka v ŠJ čiže patrím do skupiny zamestnancov Štátnej správy. Od 1.1.2018 mi zamestnávateľ upravil tarifný plat podľa p.7 odst.1 zákona na 446,50 Eur + 18 Eur osobný príplatok. Spolu funkčný plat vo výške 464,50 Eur. Je to správne pri výške súčasnej minimálnej mzdy?
11. mája 2018 o 10:23
podľa Nariadenia vlády č. 359/2017 Z. z. ,ktorým sa ustanovujú zvýšené stupnice platových taríf zamestnancov pri výkone práce vo verejnom záujme.
Platový stupeň	Počet rokov praxe	Stupnica platových taríf podľa platových tried a platových stupňov
1	do 2	306,50	313,50	323,00	336,50	359,50	386,00	416,50	448,50	490,50	519,00	549,50	581,00	619,00	664,00
2	do 4	318,00	324,00	334,00	349,00	373,50	400,50	432,50	466,00	509,50	538,00	570,50	604,50	645,00	691,00
3	do 6	327,00	334,00	346,50	361,00	386,50	416,00	448,50	484,50	529,00	560,00	592,50	628,00	670,00	716,50
4	do 9	336,50	346,00	358,00	374,00	400,00	430,50	465,00	501,50	548,00	579,50	613,50	650,00	693,50	744,00
5	do 12	347,00	356,50	367,50	386,00	413,00	445,00	481,00	519,50	566,00	599,00	636,00	673,00	717,50	770,50
6	do 15	357,50	366,50	379,50	399,00	425,50	460,00	497,50	536,50	587,00	619,00	657,00	696,00	743,00	797,50
7	do 18	366,50	377,50	391,00	410,50	441,00	474,50	513,00	554,50	605,50	641,50	678,50	718,00	768,00	823,50
8	do 21	377,50	387,50	403,00	421,50	453,50	488,50	529,50	571,00	625,50	661,00	701,00	743,00	791,50	849,00
9	do 24	387,50	399,00	413,50	435,00	467,00	504,00	545,00	589,00	643,50	681,50	722,00	765,50	816,00	876,00
10	do 28	397,00	409,00	424,50	446,50	481,00	519,50	562,00	606,50	662,50	702,00	743,50	788,00	840,50	903,00
11	do 32	407,00	419,50	436,00	460,00	494,50	533,50	578,00	625,00	682,50	722,00	765,50	811,50	866,50	929,50
12	nad 32	417,00	430,50	446,50	472,50	507,50	548,50	595,00	642,50	702,00	743,00	787,00	833,50	889,50	955,50
Bližšie informácie k tejto téma Vám neviem poskytnúť.
23. mája 2018 o 17:48
Pracujem ako účtovník, zaradená som podľa stupňa náročnosti v tiede 3.
Moja tarifná mzda je 600,-€ a osobný príplatok 100,-€. Je správna moja tarifná mzda, môžem si nárokovať na tarifná mzdu vo výške 672,-€
podľa definícií, § 126, zákon o štátnej službe Váš funkčný plat tvorí mesačne súčet tarifného platu a
g) príplatku za vedenie služobného motorového vozidla a príplatku za starostlivosť o služobné motorové vozidlo,
h) príplatku za výkon činnosti mentora,
i) doplatku podľa § 57 ods. 4,
j) vyrovnania podľa § 185 ods. 3,
k) rozdielu podľa § 186 ods. 2.
(2) Funkčný plat na účely tohto zákona je aj mimoriadny plat, ktorý patrí štátnemu zamestnancovi na štátnozamestnaneckom mieste mimoriadnej významnosti; tomuto štátnemu zamestnancovi nepatria platové náležitosti podľa § 124 písm. b) až f) a náhrady podľa § 125. Mimoriadny plat určí vláda, ktorá ho môže znížiť, ak štátny zamestnanec na štátnozamestnaneckom mieste mimoriadnej významnosti nedosahuje vládou požadovanú úroveň kvality plnenia úloh. Výšku mimoriadneho platu môže vláda zvýšiť alebo znížiť na základe výsledku služobného hodnotenia za kalendárny rok.
(3) Funkčný plat na účely tohto zákona je aj osobný plat určený štátnemu zamestnancovi podľa § 129.
(4) Funkčný plat na účely tohto zákona je aj plat vo výške platu poslanca národnej rady, ktorý patrí štátnemu zamestnancovi vo verejnej funkcii v služobnom úrade, ktorým je ministerstvo, vedúcemu ostatného ústredného orgánu štátnej správy a členovi rady; tomuto štátnemu zamestnancovi nepatria platové náležitosti podľa § 124 písm. b) až f) a náhrady podľa § 125.
29. mája 2018 o 10:15
chcem sa informovať. Mám pracovnú zmluvu kde je uvedená odmena a to , 2,60 € za odpracovanú hodinu + 0-20% prémia.dostávam vo výplate príplatky za soboty a nedeľe . Mesačná mzda my vychádzala v čistom okolo 500-520 € v čistom. Nemusí my zamestnávateľ zvýšiť hodinovú mzdu na 2,759 € aj keď mesačná mzda je vyššia ako minimálna mzda.Ďakujem